เศรษฐกิจแบบผสม

เศรษฐกิจแบบผสม () เป็นระบบเศรษฐกิจที่รวมทั้งองค์ประกอบที่เกี่ยวข้องกับทุนนิยม เช่น ธุรกิจส่วนตัว และกับสังคมนิยม เช่น บริการของรัฐบาลที่เป็นบริการสาธารณะ

โดยเฉพาะอย่างยิ่ง เศรษฐกิจแบบผสมอาจถูกจำกัดความได้หลากหลายว่าเป็นระบบเศรษฐกิจที่ผสมผสานองค์ประกอบของระบบเศรษฐกิจแบบตลาดเข้ากับองค์ประกอบของระบบเศรษฐกิจแบบวางแผนGorman, Tom. The Complete Idiot's Guide to Economics, Alpha Books (2003), p. 9. การใช้ตลาดร่วมกับการแทรกแซงของรัฐSchiller, Bradley. The Micro Economy Today, McGraw-Hill/Irwin, 2010, p. 15. หรือวิสาหกิจเอกชนร่วมกับวิสาหกิจสาธารณะHendricks, Jean and Gaoreth D. Myles. Intermediate Public Economics, The MIT Press, 2006, p. 4 จุดร่วมของเศรษฐกิจแบบผสมทั้งหมดคือการรวมกันของหลักการตลาดเสรีและหลักการของสังคมนิยม อีกทางเลือกหนึ่ง เศรษฐกิจแบบผสมสามารถหมายถึงระยะเปลี่ยนผ่านแบบลัทธิแก้ (reformist) ไปสู่เศรษฐกิจแบบสังคมนิยม ที่อนุญาตให้วิสาหกิจเอกชนและการทำสัญญาจ้างมีบทบาทสำคัญภายในกรอบงานทางเศรษฐกิจหลักที่เป็นการครอบครองโดยสาธารณะ ซึ่งสามารถขยายไปถึงระบบเศรษฐกิจแบบวางแผนประเภทโซเวียตที่ได้รับการปฏิรูปเพื่อรวมบทบาทของตลาดที่มากขึ้นในการจัดสรรปัจจัยการผลิต

แนวคิดเบื้องหลังเศรษฐกิจแบบผสม ตามที่สนับสนุนโดย จอห์น เมย์นาร์ด เคนส์ และคนอื่น ๆ อีกหลายคน ไม่ใช่เพื่อละทิ้งรูปแบบการผลิตแบบทุนนิยม แต่เพื่อรักษาอิทธิพลหลักของกรรมสิทธิ์ส่วนบุคคลและการควบคุมปัจจัยการผลิต โดยมีวิสาหกิจที่แสวงหาผลกำไรและการสะสมทุนเป็นแรงขับเคลื่อนพื้นฐาน ความแตกต่างจากระบบทุนนิยมแบบ ปล่อยให้ทำไป (laissez-faire) คือตลาดจะต้องอยู่ภายใต้การควบคุมโดยกฎระเบียบในระดับที่แตกต่างกัน และรัฐบาลใช้อิทธิพลทางเศรษฐศาสตร์มหภาคทางอ้อมผ่านนโยบายการคลังและนโยบายการเงิน โดยมีมุมมองเพื่อต่อต้านประวัติศาสตร์ของทุนนิยมในเรื่องวงจรความรุ่งเรืองและตกต่ำ (boom and bust), การว่างงาน และความเหลื่อมล้ำทางเศรษฐกิจPollin, Robert (2007). "Resurrection of the Rentier" (July–August). In New Left Review (46): 141–142. ในกรอบงานนี้ สาธารณูปโภคและบริการที่จำเป็นในระดับต่าง ๆ จะถูกจัดหาโดยรัฐบาล โดยกิจกรรมของรัฐจะเป็นผู้จัดหาสินค้าสาธารณะและความต้องการขั้นพื้นฐานของพลเมือง รวมถึงการศึกษา, การสาธารณสุข, โครงสร้างพื้นฐานทางกายภาพ และการจัดการที่ดินสาธารณะ ซึ่งแตกต่างจากทุนนิยมแบบ ปล่อยให้ทำไป ที่กิจกรรมของรัฐถูกจำกัดอยู่เพียงการรักษาความสงบเรียบร้อยและความปลอดภัย และการจัดหาสินค้าและบริการสาธารณะบางอย่าง ตลอดจนกรอบกฎหมายเพื่อปกป้องสิทธิในทรัพย์สินและการบังคับใช้สัญญาจ้าง"Laissez-faire". Encyclopædia Britannica Online. 2 March 2021. Retrieved 14 October 2022.

ในการอ้างอิงถึงรูปแบบทางเศรษฐกิจของยุโรปตะวันตกตามที่สนับสนุนโดยกลุ่มอนุรักษนิยม (พรรคคริสเตียนเดโมแครต), กลุ่มเสรีนิยม (เสรีนิยมทางสังคม) และกลุ่มสังคมนิยม (นักประชาธิปไตยสังคมนิยม – ประชาธิปไตยสังคมนิยมถูกสร้างขึ้นจากการผสมผสานระหว่างสังคมนิยมและประชาธิปไตยแบบเสรีนิยม) ซึ่งเป็นส่วนหนึ่งของความตกลงหลังสงคราม ในทางปฏิบัติเศรษฐกิจแบบผสมคือรูปแบบหนึ่งของทุนนิยมที่อุตสาหกรรมส่วนใหญ่เป็นเจ้าของโดยเอกชน แต่มีสาธารณูปโภคและบริการที่จำเป็นจำนวนหนึ่งอยู่ภายใต้การเป็นเจ้าของโดยสาธารณะMiller, David (1998). "Social Democracy". In Craig, Edward (ed.). Routledge Encyclopedia of Philosophy. 8. Routledge. โดยปกติจะอยู่ที่ประมาณ 15 ถึง 20 เปอร์เซ็นต์Batson, Andrew (March 2017). "The State of the State Sector". Gavekal Dragonomics. p. 4. Retrieved 19 August 2020.

ในยุคหลังสงคราม ประชาธิปไตยสังคมนิยมในยุโรปตะวันตกเริ่มมีความเกี่ยวข้องกับรูปแบบทางเศรษฐกิจนี้ ในฐานะอุดมคติทางเศรษฐกิจ เศรษฐกิจแบบผสมได้รับการสนับสนุนจากผู้คนที่มีความเชื่อมั่นทางการเมืองที่หลากหลาย โดยเฉพาะนักประชาธิปไตยสังคมนิยม"Social democracy". Jason P. Abbot. Routledge Encyclopedia of International Political Economy. Ed. R. J. Barry Jones. Taylor & Francis, 2001. 1410 รัฐสวัสดิการแบบทุนนิยมร่วมสมัยถูกอธิบายว่าเป็นประเภทหนึ่งของเศรษฐกิจแบบผสมในแง่ของการแทรกแซงโดยรัฐ ตรงข้ามกับการผสมผสานระหว่างการวางแผนและตลาด เนื่องจากการวางแผนเศรษฐกิจไม่ใช่คุณลักษณะหลักหรือองค์ประกอบสำคัญของรัฐสวัสดิการ

 แหล่งที่มาและหมายเหตุ 

 ข้อมูล 






 อ่านเพิ่ม 


 Buchanan, James M. (1986) Liberty, Market and State: Political Economy in the 1980s New York University Press.
 Buckwitz, George D. (1991) America’s Welfare State: From Roosevelt to Reagan. The Johns Hopkins University Press.
 Derthick, Martha and Paul J. Quirk (1985) The Politics of Deregulation. Washington, D.C.: The Brookings Institution.
 Gross, Kyle B. (1991) The Politics of State Expansion: War, State and Society in Twentieth-Century Britain. New York: Routledge.
 Rosin, Kirk (1992). "Economic theory and the welfare state: a survey and interpretation". Journal of Economic Literature. 30 (2): 741–803. A review essay looking at the economics literature.
 Sanford Ikeda (1997). Dynamics of the Mixed Economy: Toward a Theory of Interventionism. London: Routledge.

 แหล่งข้อมูลอื่น 
 Mixed economy at Encyclopædia Britannica Online

หมวดหมู่:ปรัชญาการเมือง
หมวดหมู่:เศรษฐกิจ
หมวดหมู่:เศรษฐศาสตร์
หมวดหมู่:อุดมการณ์ทางเศรษฐศาสตร์
หมวดหมู่:ระบบเศรษฐกิจ
หมวดหมู่:ทุนนิยม
หมวดหมู่:เศรษฐศาสตร์สวัสดิการ